S Fraisinga Paternoster is a oid-boarische Iwasezung fum "Fota Unsa", de im Bisdum Fraising am Aufaung fum 9. Joahundat gschrim woan is. S Bisdum fu Fraising woa domois oana fu de wichdigsn Bischofssiz in da boarischn Gegend und hod a oane fu de gresdn und in deara Zeid wichdigsn Schreibschdum (Scriptorium) ghobt. Doat hod a boarischa Mönch s "Foda Unsa" fu Latein auf Boarisch iwasezt, damid de Kiachgea, de jo maisdns ned Latein kina haum, des a faschdengan.